
      Imre Farkas

RAPORT DE SPECIALITATE 

privind aprobarea sumelor alocate în anul 2019 asociațiilor și fundațiilor cuprinse în anexa nr.1 la HCLMT nr. 684/12.12.2018 , care beneficiază de subvenții în baza Legii nr.34/1998,

ca urmare a aprobării bugetului local al municipiului Timișoara 


Direcția de Asistență Socială a Municipiului Timișoara în calitate de serviciu public de asistență socială care funcționează sub autoritatea Consiliului Local al Municipiului Timișoara, furnizează servicii sociale și acordă beneficii sociale pentru cetățenii Municipiului Timișoara aflați în situații de dificultate socială.

Conform Legii 292/2011 – Legea asistenței sociale, art. 112, alin. (3), lit. q, în domeniul organizării, administrării şi acordării serviciilor sociale, autorităţile administraţiei publice locale ” încheie, în condiţiile legii, contracte şi convenţii de parteneriat, contracte de finanţare, contracte de subvenţionare pentru înfiinţarea, administrarea, finanţarea şi cofinanţarea de servicii sociale”, iar conform art. 136, alin (1), lit. a din bugetele locale ale comunelor, oraşelor şi municipiilor, respectiv din bugetele locale ale sectoarelor municipiului Bucureşti se alocă fonduri pentru ” finanţarea serviciilor sociale aflate în administrare proprie, contractate sau subvenţionate în condiţiile legii, ori cofinanţate în baza contractelor de parteneriat”;
H.G. nr. 1153/2001 pentru aprobarea Normelor metodologice de aplicare a prevederilor Legii 34/1998 , cu modificările și completările ulterioare, prevede :

·  art. 2 , alin. 3 ”Nivelul mediu lunar al subvenției și tipurile de servicii sociale pentru care se acordă subvenții din bugetul local se stabilesc prin hotărâre a consiliului local ”. 

· Art. 12 alin.2 ,, În cazul în care bugetul pe anul pentru care se acordă subvenția nu este aprobat, se încheie o convenție provizorie , urmând ca în termen de maximum 30 de zile de la data aprobării bugetului să se încheie convenția definitivă.”
Prin anexa nr.1 la  HCLMT nr.684/12.12.2018 a fost aprobată  ,,Lista asociațiilor ,fundațiilor și cultelor recunoscute în România care au fost  selecționate pentru a primi subvenție în baza Legii nr.34/1998, în anul 2019 “   și la art.4 s-a stabilit :
 ,, Sumele care vor fi acordate către asociații, fundații și culte, începând cu luna ianuarie 2019, se vor stabili în limita de 1/12 din bugetul aprobat pentru anul 2018, până la aprobarea de către Consiliul Local al Municipiului Timișoara a sumei alocate cu titlu de subvenție”.

Bugetul local al municipiului Timișoara pentru anul 2019 a fost aprobat prin HCLMT nr.248/7.05.2019 și suma alocată Direcției de Asistență Socială la Titlul XI ALTE CHELTUIELI, articolul 59.11  Asociații și fundații este de 9.400.000 lei, din care :
· 600.000 lei  pentru aplicarea Legii nr.350/2005 privind regimul finanțărilor nerambursabile din fonduri publice alocate pentru activități nonprofit de interes general;  

· 8.800.000 lei pentru aplicarea Legii nr. 34/1998 privind acordarea unor subvenții asociațiilor, fundațiilor și cultelor recunoscute în România, acreditate ca furnizori de servicii sociale potrivit legii române cu personalitate juridică, care înființează și administrează unități de asistență socială.
Suma de  8.800.000 lei  este repartizată pentru plata subvențiilor restante din anul 2018 și pentru subvențiile aferente anului 2019.
Pentru anul 2018 s-a achitat suma de 2907146 lei reprezentând  subvențiile cuvenite și rămase restante la finele anului. 
Pentru anul 2019 a rămas de angajat suma de 5892854 lei  repartizată astfel : 

1. 2955687 lei sumă angajată pentru plata subvențiilor cuvenite pe perioada ianuarie – mai 2019, calculate ca raport de 1/12 din bugetul aprobat pe anul 2018 ;

2. 2937167 lei sumă ce poate fi angajată pe perioada iunie-decembrie 2019, pentru încheierea convențiilor definitive în  temeiul Legii nr.34/ și HG nr.1153/2001.
Suma alocată pentru anul 2019 de 5892854 lei, reprezintă  71,61% din suma solicitată de asociații și fundații,  în valoare de  8.228. 548 lei .
In anul 2018 a fost aprobat un buget de 8039568 lei ,din care s-a cheltuit un procent de 85 % în valoare de 6846311 lei.
Suma de 5892854 lei prevăzută pentru anul 2019, reprezintă un procent de 86% din suma cheltuită de asociații în anul 2018 .
       
În baza celor prezentate și în conformitate cu prevederile Legii nr. 34/1998 privind acordarea unor subvenții asociațiilor, fundațiilor și cultelor recunoscute în România, acreditate ca furnizori de servicii sociale potrivit legii române cu personalitate juridică, care înființează și administrează unități de asistență socială, ale HG nr.1153/2001 -Norme metodologice de aplicare a prevederilor Legii nr. 34/1998 cu modificările și completările ulterioare, ale Legii 292/2011 și ale art. 36 alin. (2) lit. d), alin. (6) lit. a) pct. 2 și art. 45 din Legea nr. 215/2001 privind administraţia publică locală; 

PROPUNEM:

1. aprobarea sumelor alocate în anul 2019 asociațiilor și fundațiilor cuprinse în anexa nr.1 la HCLMT nr. 684/12.12.2018 , care beneficiază de subvenții în baza Legii nr.34/1998,ca urmare a aprobării bugetului local al municipiului Timișoara 

Director general ,

